
Οργανισμός Λέσχης Αξιωματικών Ενόπλων Δυνάμεων (ΛΑΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη της παρ. 5 του άρθρου 24 του ν. 1558/85 «Κυβέρ¬ 


νηση και Κυβερνητικά όργανα» (ΦΕΚ 137/85 τ.Α’). 

β. Τις διατάξεις της παρ. 10 του άρθρου 9 του ν. 1586/1986 «Βαθ¬ 
μολογική Διάρθρωση των θέσεων του Δημοσίου, ΝΠΔΔ και των Οργα- ’ 
νισμών Τοπικής Αυτοδιοίκησης (ΟΤΑ) και άλλες διατάξεις» (ΦΕΚ 
37/86 τ.Α’). 

γ. Την αριθ. Υ. 1140/1051173/10.7.90 ΦΕΚ 420/Β/90 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων στον Υφυπουργό Οικονομικών». 

δ. Τη διάταξη του άρθρου 18 παρ. 1, εδ. 1 του ν. 660/1977 «Περί 
Υπουργείου Εθνικής Αμύνης και οργάνων της Ανωτάτης Διοικήσεως 
και ελέγχου των Ενόπλων Δυνάμεων» (ΦΕΚ 218/77 τ.Α’). 

ε. Την σύμφωνη γνώμη του ΔΣ/ΛΑΕΔ που διατυπώθηκε με την με 
αριθμό 1/474/24.10.88 απόφασή του. 

στ. Τη με αριθμό 32 γνωμοδότηση της 5ης/1989 Συνεδρίασης του 
Ανωτάτου Στρατιωτικού Συμβουλίου. 

ζ. Την με αριθμό Πρωτοκόλλου Υ. 1019/20.4.90 απόφαση Πρω¬ 
θυπουργού (Καθορισμός Αρμοδιοτήτων Αναπληρωτή Υπουργού Εθνι¬ 
κής Αμύνης, Αλεξάνδρου Παπαδόγγονα) (ΦΕΚ 286 τ.Β’/20.4.90). 

η. Τη με αριθμό 559/1990 γνωμοδότηση του Συμβουλίου της Επι¬ 
κράτειας με πρόταση του Υπουργού Προεδρίας της Κυβέρνησης, Υφυ¬ 
πουργού Οικονομικών και Αναπληρωτή Υπουργού Εθνικής Αμύνης, 
αποφασίζουμε: 

Άρθρον μόνο 

Κυρώνεται ο Οργανισμός της «Λέσχης Αξιωματικών Ενόπλων Δυ¬ 
νάμεων», ο οποίος έχει ως εξής: 

ΟΡΓΑΝΙΣΜΟΣ 

ΛΕΣΧΗΣ ΑΞΙΩΜΑΤΙΚΩΝ ΕΝΟΠΛΩΝ ΔΥΝΑΜΕΩΝ (ΛΑΕΔ) 
ΚΕΦΑΛΑΙΟ ΠΡΩΤΟ 
ΔΙΟΙΚΗΤΙΚΟ ΣΥΜΒΟΥΛΙΟ · 

Άρθρον 1 

Συγκρότηση Διοικητικού Συμβουλίου 

1. Το Διοικητικό Συμβούλιο (ΔΣ) της Λέσχης Αξιωματικών Ενό¬ 
πλων Δυνάμεων, συγκροτείται όπως παρακάτω: 

α. Από τον εκάστοτε Διοικητή Στρατιωτικής Διοίκησης Αθηνών 
(ΣΔΑ) ή Σχηματισμού της περιοχής στον οποίο υπάγεται η ΛΑΕΔ, ως 
Πρόεδρο. " 

β. Από έναν ανώτατο ή ανώτερο σε ενέργεια Αξιωματικό τού Δικα¬ 
στικού Σώματος των Ενόπλων Δυνάμεων. 

γ. Από έναν ανώτατο ή ανώτερο Αξιωματικό σε ενέργεια του Στρα¬ 
τού Ξηράς. 

δ. Από έναν ανώτερο Αξιωματικό σε ενέργεια του Πολεμικού Ναυτι¬ 
κού. 

ε. Από έναν ανώτερο Αξιωματικό σε ενέργεια της Πολεμικής Αερο¬ 
πορίας. 

στ. Από έναν ανώτατο ή ανώτερο Αξιωματικό του Στρατού Ξηράς σε 
αποστρατεία, ο οποίος προτείνεται από την Ένωση Αποστράτων Αξιω-. 
ματικών Στρατού (ΕΑΑΣ). 

2. Καθήκοντα Γραμματέα εκτελεί Αξιωματικός ή μόνιμος Υπάλλη- 














124 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


λος της Λέσχης Αξιωματικών Ενόπλων Δυνάμεων. 

Άρθρον 2 

Διορισμός Μελών-Απαρτία-Λήψη Αποφάσεων 

1. Τα μέλη του Διοικητικού Συμβουλίου διορίζονται με απόφαση του 
Υπουργού Εθνικής Αμύνης, που δημοσιεύεται στην Εφημερίδα της Κυ- 
βέρνήσεως και η θητεία τους είναι τριετής. 

2. Τον γραμματέα ορίζει το Διοικητικό Συμβούλιο με απόφαση του. 

3. Το Διοικητικό Συμβούλιο βρίσκεται σε απαρτία όταν είναι παρό- 
ντες ο Πρόεδρος ή ο αναπληρωτής του και τρία τουλάχιστον από τα 
μέλη. Αναπληρωτής του Προέδρου είναι ο αρχαιότερος σε ενέργεια Αξι¬ 
ωματικός. 

4. Οι αποφάσεις λαμβάνονται κατά πλειοψηφία των παρόντων με¬ 
λών, σε περίπτωση δε ισοψηφϊας, υπερισχύει η ψήφος του Προέδρου. 

ΚΕΦΑΛΑΙΟ ΔΕΥΤΕΡΟ 
ΔΙΑΡΘΡΩΣΗ ΥΠΗΡΕΣΙΩΝ 
Άρθρον 3 

Βασική Διάρθρωση Υπηρεσιών 

Οι Υπηρεσίες της Λέσχης Αξιωματικών Ενόπλων Δυνάμεων, συ¬ 
γκροτούνται σε επίπεδο Διεύθυνσης, οι αρμοδιότητες της οποίας κατα- 
νέμονται στα παρακάτω τμήματα ως εξής: 

α. Τμήμα Διοικήσεως προσωπικού, με αρμοδιότητες σε θέματα που 
αφορούν: 

Την Υπηρεσιακή κατάσταση του προσωπικού, την επεξεργασία στοι- 
’ χείων για την αριθμητική σύνθεση και τις αριθμητικές μεταβολές του 
προσωπικού, την πρόβλεψη της αριθμητικής εξέλιξης του προσωπικού 
καί τον προγραμματισμό του ανθρώπινου δυναμικού και άλλα συναφή 
θέματα. 

β. Τμήμα Οικονομικής Διοίκησης με αρμοδιότητες σε οικονομικά θέ¬ 
ματα που αφορούν: 

Την κατάρτιση και τροποποίηση του προϋπολογισμού και των λοι¬ 
πών οικονομικών στοιχείων, τη διαχείριση κάθε δαπάνης, την εκκαθά¬ 
ριση αποδοχών και γενικά αποζημιώσεων προσωπικού, τη μέριμνα για 
την είσπραξη κάθε εσόδου, την τήρηση των σχετικών βιβλίων και κάθε 
άλλο οικονομικής φύσεως θέμα. 

γ. Τμήμα παρεχομένων Υπηρεσιών, που συγκροτείται από τα παρα¬ 
κάτω γραφεία: -■ -ν 

1. Γραφείο Δεξιώσεων, με αρμοδιότητες σε θέματα που αφορύν: 

Την οργάνωση και διεξαγωγή δεξιώσεων και κάθε άλλης εκδηλώ- 

σεως, εντός ή εκτός των χώρων της Λέσχης, για λογαριασμό της ίδιας 
ή μελών της ή Δημοσίων Υπηρεσιών ή Ενώσεων προσώπων μη κερδο¬ 
σκοπικού χαρακτήρα, την διαχείριση και απόδοση της σχετικής δαπά¬ 
νης διεξαγωγής των παραπάνω εκδηλώσεων καθώς και την τήρηση 
των οικείων βιβλίων και άλλα συναφή θέματα: 

2. Εστιατόριο, με αρμοδιότητες σε θέματα που αφορούν: 

Την προμήθεια των αναγκαίων τροφίμων, υλικών και εφοδίων, την 
προετοιμασία, παρασκευή και παράθεση εστιάσεων, την χορήγηση των 
αναγκαίων κουπονιών συσσιτίου, την τήρηση των σχετικών βιβλίων και 
άλλα συναφή θέματα. 

3. Κυλικείο, με αρμοδιότητες που αφορούν: 

Την λειτουργία Κυλικείου-Καφενείου, για την ψυχαγωγία των με¬ 
λών της, τον εφοδιασμό του Κυλικείου με τα απαιτούμενα υλικά και 
εφόδια, την τήρηση των σχετικών βιβλίων και στοιχείων και άλλα συ¬ 
ναφή θέματα. 

4. Κουρείο με αρμοδιότητες που αφορούν:. 

Τη λειτουργία Κουρείου, τον εφοδιασμό του κουρείου με τα απαιτού- 
μενα υλικά και εργαλεία και άλλα συναφή θέματα. 

5. Βιβλιοθήκη, με αρμοδιότητα την διακίνηση των βιβλίων της, την 
διατήρηση αναγνωστηρίου, καθώς και κάθε άλλο συναφές θέμα. 

δ. Τμήμα τεχνικής υποστηρίξεως. Στο τμήμα αυτό περιλαμβάνο¬ 
νται: 

1. Γραφείο Υλικού και περιουσίας ΛΑΕΔ, με αρμοδιότητες που αφο¬ 
ρούν τη διαχείριση και διαφύλαξη των πάσης φύσεως περιουσιακών 
στοιχείων της Λέσχης, την εγγραφή, διαγραφή και απογραφή αυτών 
και την τήρηση των σχετικών βιβλίων. 

2. Γραφείο συντήρησης Εγκαταστάσεων ΛΑΕΔ με αρμοδιότητες, 
που αφορούν τη συντήρηση των κτιρίων της Λέσχης και των εγκατα¬ 
στάσεων αυτών. 

ε. Γραμματεία με αρμοδιότητες που αφορούν: 


Την διακίνηση της αλληλογραφίας, δακτυλογράφηση και αναπαρα¬ 
γωγή εγγράφων και εντύπων, την μέριμνα για την παραλαβή των εντύ¬ 
πων και τη διανομή τους στα αρμόδια τμήματα, τη βεβαίωση από τον 
Προϊστάμενο της Γραμματείας ή το νόμιμο αναπληρωτή του, ακρίβειας 
αντιγράφων, φωτογραφιών ή φωτοτυπιών οποιωνδήποτε εγγράφων 
και γενικά δικαιολογητικών, ύστερα από αντιπαραβολή τους με το επι¬ 
δεικνυόμενο σχετικό πρωτότυπο ή ακριβές αντίγραφο, τη μέριμνα για 
τη βεβαίωση του γνησίου της υπογραφής του προσωπικού, τη μέριμνα 
για την ασφάλεια, τη φύλαξη και τον καθαρισμό του καταστήματος της 
Λέσχης, τη τήρηση των σχετικών βιβλίων και άλλα συναφή θέματα. 

Στη Γραμματεία υπάγονται ως Γραφεία: 

1. Η Γ ραμματεία του Διοικητικού Συμβουλίου, με αρμοδιότητες τις 
προκαταρτικές εργασίες σύγκλησης και προετοιμασίας των συνεδριά¬ 
σεων του Διοικητικού Συμβουλίου, τη τήρηση σημειώσεων, αποφάσεων 
και την ενημέρωση των εμπλεκομένων τμημάτων της Λέσχης, για τις 
αποφάσεις του Διοικητικού Συμβουλίου, τη τήρηση των σχετικών βι¬ 
βλίων και άλλα συναφή θέματα. 

2. Γραφείο κινήσεως Οχημάτων, με αρμοδιότητες την κίνηση των 
οχημάτων της Λέσχης, την έκδοση των σχετικών δικαιολογητικών, τον 
ανεφοδιασμό των οχημάτων, την τήρηση των σχετικών βιβλίων και 
άλλα συναφή θέματα. 

Άρθρον 4 

Διάρθρωση θέσεων Πολιτικού Προσωπικού 


1. Μόνιμες θέσεις: 

1. Κατηγορία Πανεπιστημιακής Εκπαίδευσης (ΠΕ) 

α) Κλάδος ΠΕ Διοικητικός Οικονομικός θέσεις μία 1 

2. Κατηγορία Τεχνολογικής Εκπαίδευσης (ΤΕ). 

α) Κλάδος ΤΕ Διοικητικός-Λογιστικός, ειδικότητας διοίκη¬ 
σης επιχειρήσεων ή λογιστικής 

θέσεις μία 1 

β) Κλάδος ΤΕ Διοικητικός-Λογιστικός, ειδικότητας Τουριστι¬ 
κών Επιχειρήσεων θέσεις μία 1 

3. Κατηγορία Δευτεροβάθμιας Εκπαίδευσης (ΔΕ) 

α) Κλάδος ΔΕ Διοικητικός-Λογιστικός θέσεις δύο 2 

β) Κλάδος ΔΕ Δακτυλογράφων-Στενογράφων θέσεις μία 1 

γ) Κλάδος ΔΕ Βιβλιοθηκάριων θέσεις μία 1 

δ) Κλάδος ΔΕ Τεχνιτών 

1. Ειδικότητας Μαγείρων θέσεις τρεις 3 

2. Ειδικότητας Σερβιτόρων θέσεις οκτώ 8 

3. Ειδικότητας Κομμωτών θέσεις δύο 2 

4. Ειδικότητας Υδραυλικών Εγκαταστάσεων θέσεις μία 1 

5. Ειδικότητας Ράπτριας-Πλύντριας-Σιδερώτριας θέσεις μία 1 

4. Κατηγορία Υποχρεωτικής Εκπαίδευσης (ΥΕ) 

α) Κλάδος ΥΕ Επιμελητών θέσεις δύο 2 

β) Κλάδος ΥΕ Προσωπικού: 

1. Για εργασίες Πλυντηρίων ή Πλυντών σκευών Κυλικείου 

θέσεις δύο 2 

2. Για εργασίες πλυντών ή πλυντριών πινακίων και σκευών 

μαγειρείου θέσεις δύο 2 

γ) Κλάδος ΥΕ Προσωπικού Καθαριότητος θέσεις έξι 6 

Σύνολο Θέσεων 34 


β. Προσωρινές Θέσεις 

1. Θέση άρθρου 17 παρ. 6 ν. 1586/86 της οποίας η από¬ 
φαση συστάσεως δημοσιεύθηκε στο ΦΕΚ 162/86 τ.ΝΠΔΔ. Κα¬ 


τηγορία Πανεπιστημιακής Εκπαίδευσης (ΠΕ) 

Κλάδος ΠΕ Διοικητικός-Οικονομικός Θέσεις μία 1 

2. Θέσεις μονίμου Προσωπικού (Φ.2570/12/8/22.11.66 
ΥΕΘΑ ΦΕΚ 705/66 τ.Β') Κατηγορία Δευτεροβάθμιας Εκπαί¬ 
δευσης (ΔΕ) 

Κλάδος ΔΕ Τεχνιτών θέσεις μία (1) ειδικότητας ξυλουργού 1 

Κατηγορία Υποχρεωτικής Εκπαίδευσης (ΥΕ) Κλάδος Τρα¬ 
πεζοκόμων Θέσεις δύο (2) Ειδικότητας Τραπεζοκόμων 2 

3. Θέσεις μονίμου Προσωπικού (Ν. 1476/84) των οποίων η 
απόφαση συστάσεως δημοσιεύθηκε στο ΦΕΚ 104/88 τ.ΝΠΔΔ. 

α) Θέσεις μία (1) Ειδικότητας Μαγείρων ·* 1 

β) Θέσεις μία (1) Ειδικότητας Ράπτριας - Πλύντριας Σιδερώ- 
τριας I 1 

4. Θέσεις Προσωπικού με σχέση ιδιωτικού Δικαίου Μαγείρων 

θέσεις μία 1 

Καθαριστριών θέσεις δύο 2 

Πλυντριών Πινακίων Κυλικείου θέσεις δύο 2 

Οι παραπάνω προσωρινές θέσεις κενούμενες καταργούνται, πληρού- 
νται δε αντίστοιχες θέσεις κατ’ αριθμό και ειδικότητα, από τις προβλε- 
πόμενες στο άρθρο 4 του παρόντος, εφόσον υπάρχουν. 

5. Θέσεις με έμμισθη εντολή θέση δικηγόρου μία 1 

Η θέση του δικηγόρου διατηρείται προσωρινά, μέχρις ότου ο υπηρε¬ 
τών σήμερα στη Λέσχη δικηγόρος αποχωρήσει της υπηρεσίας. 

Μετά την αποχώρηση του πιο πάνω δικηγόρου, τα νομικά θέματα 
της Λέσχης θα αντιμετωπίζονται από Αξιωματικό της Στρατιωτικής 
Δικαιοσύνης του Σχηματισμού Στρατιωτικής Διοίκησης Αθηνών ή του 
Γραφείου Δικαστικού Νομοθετικού ΓΕΣ ή ΓΕΕΘΑ, που θα προσέρχεται 
στη Λέσχη ανάλογα με τις ανάγκες της, ο οποίος θα ορίζεται με διαταγή 
του Υφυπουργού Εθνικής Αμύνης. 

2. Προσόντα διορισμού για τις θέσεις της παρ. Ια του άρθρου αυτού 
ορίζονται τα κατά περίπτωση ειδικότητας προβλεπόμενα από το Π,Δ. 
194/1988 (ΦΕΚ 84 τ.Α'). 

Άρθρον 5 
Προϊστάμενοι 

1. Της Διεύθυνσης προΐσταται ο Διευθυντής της Λέσχης Αξιωματι¬ 
κών Ενόπλων Δυνάμεων. Διευθυντής της Λέσχης, διορίζεται με από¬ 
φαση του Υπουργού Εθνικής Αμύνης ανώτατος ή ανώτερος Αξιωματι¬ 
κός σε ενέργεια μετά πρόταση του Αρχηγού ΓΕΣ. 

2. Του τμήματος Διοικήσεως Προσωπικού, προΐσταται Αξιωματικός 
ή μόνιμος υπάλληλος Κατηγορίας ΠΕ, Κλάδου Διοικητικού - Οικονομι¬ 
κού. 

3. Των τμημάτων Οικονομικής Διοίκησης και Τεχνικής Υποστήρι¬ 
ξης προΐστανται Αξιωματικοί ή μόνιμοι υπάλληλοι κατηγορίας ΤΕ, 
Κλάδου Διοικητικού-Λογιστικού, ειδικότητας Διοίκησης επιχειρήσεων 
ή λογιστικής ή μόνιμοι υπάλληλοι Κατηγορίας ΔΕ Κλάδου Λογιστικού. 

4. Του τμήματος Παρεχομένων Υπηρεσιών, προΐσταται Αξιωματι¬ 
κός μόνιμός Υπάλληλος Κατηγορίας ΠΕ Διοικητικού - Οικονομικού ή 
Κατηγορίας ΤΕ, Κλάδου Διοίκησης Επιχειρήσεων ή Λογιστικής ή Κλά¬ 
δου ΤΕ ειδικότητας Τουριστικών Επιχειρήσεων. 

5. Της Γραμματείας προΐσταται Αξιωματικός ή μόνιμος υπάλληλος 
Κατηγορίας ΔΕ, Κλάδου Διοικητικού - Λογιστικού. 

Άρθρον 5 

Κατάταξη Υπηρετούντος Προσωπικού 

1. Οι κατά τη δημοσίευση του παρόντος Οργανισμού ανήκοντες στη 
Λέσχη Αξιωματικών Ενόπλων Δυνάμεων μόνιμοι υπάλληλοι, κατατά- 
σονται με το βαθμό που κατέχουν στις αντίστοιχες κατηγορίες και Κλά¬ 
δους που προβλέπονται από το παρόν, εφόσον έχουν τα προβλεπόμενα 
προσόντα, ως εξής: 

Στην Κατηγορία ΓΙΕ του Κλάδου Διοικητικού - Οικονομικού, οι 
υπάλληλοι της Κατηγορίας ΠΕ του Κλάδου Διοικητικού - Λογιστικού. 

Στην Κατηγορία ΔΕ του Κλάδου Διοικητικού - Λογιστικού, οι υπάλ¬ 
ληλοι της Κατηγορίας ΔΕ του Κλάδου Λογιστικού. 

Στην κατηγορία ΥΕ του Κλάδου ειδικότητας Καθαριστριών, οι υπη¬ 
ρετούσες δύο μόνιμες καθαρίστριες. 

2. Ο κατέχων την προσωρινή θέση ΠΕ Διοικητικού - Οικονομικού θα 
εξακολουθήσει να την κατέχει μέχρις ότου κενωθεί η τακτική θέση Κα¬ 
τηγορίας ΠΕ του Κλάδου Διοικητικού-Οικονομικού, οπότε και θα την 
καταλαβει αυτοδίκαια. 

3. Οι κατέχοντες τις λοιπές προσωρινές θέσεις του άρθρου 4 θα εξα¬ 
κολουθήσουν να κατέχουν τις θέσεις αυτές μέχρι την αποχώρηση τους 
για οποιονδήποτε λόγο. 

, ΚΕΦΑΛΑΙΟ ΤΡΙΤΟ 

ΤΕΛΙΚΕΣ ΔΙΑΤΑΞΕΙΣ 

"Αρθρον 7 

Στρατιωτικό Προσωπικό 

Το Στρατιωτικό Προσωπικό της Λέσχης και οι θέσεις που τοποθετεί¬ 
ται τέτοιο προσωπικό προβλέπονται από τον εκάστοτε ισχύοντα Πίνακα 
Οργανώσεως και Υλικού (ΠΟΥ). 

* Άρθρον 8 

Κανονισμός Εσωτερικής Λειτουργίας 

1. Ο τρόπος λειτουργίας των επί μέρους τμημάτων και γραφείων της 
Λέσχης Αξιωματικών Ενόπλων Δυνάμεων, η αναπλήρωση των οργά¬ 


νων αυτής και κάθε άλλο θέμα που αφορά τη λειτουργία της, ρυθμίζεται 
στον Κανονισμό Εσωτερικής Λειτουργίας ΛΑΕΔ, που συντάσσεται από 
το Διοικητικό Συμβούλιο και εγκρίνεται απόφαση του Υπουργού Εθνι¬ 
κής Αμύνης. 

2. Ο Κανονισμός Εσωτερικής Διοίκησης και λειτουργίας της ΛΑΕΔ 
που κυρώθηκε με το Π.Δ. της 29 Μαΐου 30 Ιουνίου 1933, καταργείται 
από την ημερομηνία έγκρισης του Κανονισμού της παραγράφου 1 του 
παρόντος άρθρου. 

Μέχρι της κατάργησης του, εξακολουθούν να ισχύουν οι διατάξεις 
αυτού, εφόσον δεν έρχονται σε αντίθεση με τις διατάξεις του παρόντος 
Προεδρικού Διατάγματος. 

Στον Αναπληρωτή Υπουργό Εθνικής Αμύνης αναθέτουμε τη δημο¬ 
σίευση και εκτέλεση του παρόντος. 

Αθήνα, 26 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΑΝΑΠΛΗΡΩΤΗΣ ΕΘΝΙΚΗΣ ΑΜΥΝΗΣ 

ΜΙΛΤΙΑΔΗΣ ΕΒΕΡΤ ΑΛΕΞ. ΠΑΠΑΔΟΓΓΟΝΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 28 (2) 

Μεταφορά της έδρας της Πρεσβείας της Ελλάδος στη Νιγηρία από το 

Λάγκος στην Αμπούτζα και σύσταση "Εμμισθου Προξενείου στο Λά- 

γκος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 17 παράγραφος 2 και το άρθρο 24 παράγραφος 5 του 
Νόμου 419/76 «Περί Οργανισμού του Υπουργείου Εξωτερικών» (ΦΕΚ 
221, τεύχος Α'). 

2. Το άρθρο 9 του Νόμου 1104/1980 «Περί εκπροσωπήσεως της 
Ελλάδος στις Ευρωπαϊκές Κοινότητες, ιδρύσεως Διπλωματικών και 
Προξενικών Αρχών και άλλων συναφών οργανωτικών θεμάτων» (ΦΕΚ’ 
298, τεύχος Α'). 

3. Το άρθρο 24 παράγραφος 5 του Νόμου 1558/1985 «Κυβέρνηση 
και Κυβερνητικά όργανα» (ΦΕΚ 137, τεύχος Α'). 

4. Τη γνώμη της Πρεσβείας της Ελλάδος στη Νιγηρία που εκτίθεται 
στο υπ’ αριθ. Φ.3558/1143/8.5.1987 έγγραφό της. 

5. Την αριθ. Υ1140/1051173/1390/0001/9.7.90 απόφαση του 
Πρωθυπουργού και Υπουργού Οικονομικών για ανάθεση αρμοδιοτή¬ 
των στον Υφυπουργό Οικονομικών (ΦΕΚ 420/Β'/1990). 

6. Την 513/1990 γνωμοδότηση του Συμβουλίου της Επικράτειας 
μετά από πρόταση των Υπουργών Προεδρίας της Κυβέρνησης, Εξωτε¬ 
ρικών και του Υφυπουργού Οικονομικών, αποφασίζουμε: 

Άρθρο 1 

Η έδρα της Πρεσβείας της Ελλάδας στη Νιγηρία μεταφέρεται από το 
Λάγκος στην Αμπούζα. 

Άρθρο 2 

1. Περιφέρεια δικαιοδοσίας του Έμισθου Προξενείου Λάγκος ορίζε¬ 
ται όλη η Νιγηρία, εκτός από την περιοχή της νέας ομοσπονδιακής 
πρωτεύουσας (ΕΕΟΕΗΑΕ (ΆΡΠΆΓ ΤΕΚΚΙΤΟΚΫ), που καλύπτεται 
από το Προξενικό Γραφείο της Πρεσβείας Αμπούτζα. 

2. Η σύνθεση σε προσωπικό της πιο πάνω Προξενικής Αρχής ορίζε¬ 
ται ως εξής: 

- Πρόξενος: Γραμματέας Πρεσβείας Α' ή Β' τάξεως. 

- Διοικητικός υπάλληλος γενικών καθηκόντων. 

- Δύο διοικητικοί γραμματείς; 

- Μία θέση βοηθητικού προσωπικού. 

- Φύλακας-Θυρωρός. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

Μ. ΕΒΕΡΤ ΑΝΤΩΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 29 (3) 

Καθορισμός της περιφέρειας δικαιοδοσίας και της οργανικής σύνθεσης 
του Έμισθου Γενικού Προξενείου Βαρκελώνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 9 του Νόμ/^Ι ΙΟ Ι·/·!680 «Περί εκπροσωπήσεως της 
Ελλάδος στις Ευρωπαϊκές ϋΛι^ιότητες. ιίρύσεως Διπλωματικών και 
Προξενικών Αρχών και άλλων συναφών οργανωτικών θεμάτων» (ΦΕΚ 
298, τεύχος Α'). 

2. Το άρθρο 24 παράγραφος 5 του Νόμου 1558/1985 «Κυβέρνηση 
και Κυβερνητικά όργανα» (ΦΕΚ 137, τεύχος Α'). 

3. Το άρθρο 24 παράγραφος 5 του Νόμου 419/1976 «Περί Οργανι¬ 
σμού του Υπουργείου Εξωτερικών» (ΦΕΚ 221/76 τεύχος Α’). 

4. Την αριθ. Υ1140/1051173/1390/0001/9.7.90 απόφαση του 
Πρωθυπουρ_γού και Υπουργού Οικονομικών για ανάθεση αρμοδιοτή¬ 
των στον Υφυπουργό Οικονομικών (ΦΕΚ 420/Β'/10.7.1990). 

5. Τη γνώμη της Πρεσβείας της Ελλάδος στη Μαδρίτη στο έγγραφό 
της με αριθμό 609/ΒΑΡΚ/ΑΣ 334/1989. 

6. Την 512/1990 γνωμοδότηση του Συμβουλίου της Επικράτειας 
μετά από πρόταση των Υπουργών Προεδρίας της Κυβέρνησης, Εξωτε¬ 
ρικών και του Υφυπουργού Οικονομικών, αποφασίζουμε: 

' Άρθρο μόνο 

1. Η περιφέρεια δικαιοδοσίας του Έμισθου Γενικού Προξενείου Βαρ¬ 
κελώνης, δηλαδή μιας από τις αρχές της παραγράφου 1 του άρθρου 9 
του Νόμου 1104/1980, εκτείνεται στις περιοχές: ΓΑΤΑΓΓΙΝΑ, V Α¬ 
ΓΕΝΕΙΑ, ΑΚΑΟΟΝ, ΝΑνΑΚΑ, ν'ΑδΟΟΝΟΑΟΑδ και Βαλεαρίδες 
Νήσοι. 

2. Η σύνθεση σε προσωπικό της πιο πάνω Προξενικής Αρχής ορίζε¬ 
ται ως εξής: 

- Γενικός Πρόξενος: Σύμβουλος Πρεσβείας Α’ ή Β' τάξεως. 

- Πρόξενος: Γραμματέας Πρεσβείας Α' ή Β’ τάξεως. 

-Ένας υπάλληλος του κλάδου γενικών καθηκόντων. 

- Δύο διοικητικοί γραμματείς. 

- Δύο θέσεις βοηθητικού προσωπικού. 

- Φύλακας-Θυρωρός. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

Μ. ΕΒΕΡΤ ΑΝΤΩΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 30 (4) 

Μεταφορά της Διεύθυνσης Λογιστικής Τυποποίησης από τη Γενική 
Γραμματεία Εθνικής Στατιστικής Υπηρεσίας της Ελλάδος (Γ.Γ. 
ΕΣΥΕ) στην Κεντρική Υπηρεσία του Υπουργείου Εθνικής Οικονο¬ 
μίας (ΥΠΕΘΟ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη: 

α. Του άρθρου 24 παράγραφος 5 του Ν. 1558/1985 «Κυβέρνηση 
και Κυβερνητικά όργανα» (ΦΕΚ Α’/137). 

β. Του άρθρου 3 του Ν. 1819/1988 «Σύσταση οργάνων εφρμογής 
της λογιστικής τυποποίησης και άλλες διατάξεις» (ΦΕΚ Α'/256). 

γ. Του Π.Δ. 545/1988 «Οργανισμός του Υπουργείου Εθνικής Οικο¬ 
νομίας (ΦΕΚ Α'/254). 

2. Την αριθ. Υ 1201/5.10.1990 απόφαση του Πρωθυπουργού για 
ανάθεση αρμοδιοτήτων στον Αναπληρωτή Υπουργό Εθνικής Οικονο¬ 
μίας, όπως συμπληρώθηκε με την Υ 1250 απόφαση (10 Β). 

3. Την αριθ. Υ 1140/1051173/1390/0001/10.7.1990 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών» 
(ΦΕΚ 420/10.7.1990). 

4. Τη γνωμοδότηση του Συμβουλίου της Επικράτειας με αριθμό 
636/1990, με πρόταση του Υπουργού Προεδρίας της Κυβέρνησης, του 
Αναπληρωτή Υπουργού Εθνικής Οικονομίας και του Υφυπουργού Οι¬ 
κονομικών, αποφασίζουμε: 

Άρθρο μόνο 

Τροποποιήσεις και συμπληρώσεις των διατάξεων του Π.Δ. 545/ 
1988 (ΦΕΚ Ά/254). 

1. Η διεύθυνση Λογιστικής Τυποποίησης που συστήθηκε με το άρθρο 
3 του Ν.1819/1988 (ΦΕΚ Α'/256) και προστέθηκε στον Οργανισμό 
του Υπουργείου Εθνικής Οικονομίας, μεταφέρεται από τη Γενική Γραμ¬ 
ματεία της Εθνικής Στατιστικής Υπηρεσίας της Ελλάδος που είχε προ¬ 
στεθεί, στην Κεντρική Υπηρεσία-του ίδιου Υπουργείου και εντάσσεται 
ως εξής: 

2. Οι διατάξεις του Π.Δ. 545/1988 τροποποιούνται και συμπληρώ¬ 
νονται ως εξής: 

Στο Κεφάλαιο Α’ Άρθρο ΙΑ προστίθεται νέα παράγραφος ως εξής: 
21α Διεύθυνση Λογιστικής Τυποποίησης. 

Στο Κεφάλαιο Γ' προστίθεται άρθρο 21α ως εξής: 

Άρθρο 21α 

Αρμοδιότητες της Διεύθυνσης Λογιστικής Τυποποίησης 

Οι αρμοδιότητες της Διεύθυνσης είναι οι ακόλουθες και κατανέμονται 
μεταξύ των τμημάτων της, ως εξής: 

α) Τμήμα Εφαρμογής Γενικής Λογιστικής. 

Εποπτεύει και παρακολουθεί την εφαρμογή της Γ ενικής Λογιστικής 
του Γ ενικού Λογιστικού Σχεδίου και Κλαδικών Λογιστικών Σχεδίων. 

Παρέχει τις αναγκαίες οδηγίες για την εφαρμογή της Γ ενικής Λογι¬ 
στικής. 

Εισηγείται αρμοδίως για θέματα της περίπτωσης δ' της παραγράφου 
1 του άρθρου 2 του Ν. 1819/1988, που αφορούν τη Γ ενική Λογιστική. 

Εισηγείται αρμοδίως για κάθε άλλο θέμα που αφορά την εφαρμογή 
της Γενικής Λογιστικής. 

β) Τμήμα Εφαρμογής Αναλυτικής Λογιστικής. 

Εποπτεύει και παρακολουθεί την εφαρμογή της Αναλυτικής Λογιστι¬ 
κής του Γ.Λ.Σ. και των Κ.Λ.Σ. 

Παρέχει τις αναγκαίες οδηγίες για την εφαρμογή της Αναλυτικής 
Λογιστικής. 

Εισηγείται αρμοδίως για θέματα της περίπτωσης δ' της παραγράφου 
1 του άρθρου 2 του Ν. 1819/1988, που αφορούν την Αναλυτική Λογι¬ 
στική. 

Εισηγείται αρμοδίως για κάθε άλλο θέμα που αφορά την εφαρμογή 
της Αναλυτικής Λογιστικής. 

γ) Τμήμα Έρευνας και Σχεδιασμού. 

Παρακολουθεί την επιστημονική εξέλιξη της Λογιστικής επιστήμης 
και τεχνικής. 

Συλλέγει στοιχεία και πληροφορίες σχετικές με την εξέλιξη της Λογι¬ 
στικής και τεχνικής στην Ελλάδα και σε άλλα Κράτη, ιδίως σε Κράτη- 

Μέλη της Ευρωπαϊκής Οικονομικής Κοινότητας. 

Προβαίνει σε συγκριτικές επεξεργασίες και μελέτες των στοιχείων 
που συλλέγει και διατυπώνει σχετικά πορίσματα. 

Οργανώνει εθνικά και διεθνή συνέδρια, σε συνεργασία με ανάλογους 
οργανισμούς και υπηρεσίες άλλων κρατών που έχουν την ευθύνη της λο¬ 
γιστικής τυποποίησης και συνεργάζεται με διεθνείς οργανισμούς λογι¬ 
στικής. 

Προβαίνει σε έρευνες και διατυπώνει πορίσματα σχετικά με την αξιο¬ 
ποίηση των στοιχείων της λογιστικής τυποποίησης, ιδίως δια ηλεκτρο¬ 
νικών υπολογιστών, σε κλίμακα Εθνικών Λογαριασμών και Εθνικής 
Στατιστικής. 

Μελετάει, σχεδιάζει και παρακολουθεί το έργο της τυχόν αναθεώρη¬ 
σης του ΓΛΣ, της κατάρτισης, αναθεώρησης των ΚΛΣ και των Λογι¬ 
στικών Οδηγών και της κατάρτισης συστημάτων συλλειτουργίας της 
γενικής και της αναλυτικής λογιστικής. 

Προετοιμάζει και δημιουργεί τις κατάλληλες προϋποθέσεις, σε συνερ¬ 
γασία με τη Γενική Γραμματεία Δημόσιων Επιχειρήσεωςν και Οργανι¬ 
σμών (Δ.Ε.Κ.Ο.) και με τις διοικήσεις των δημόσιων επιχειρήσεων και 
οργανισμών, για την εφαρμογή του ΓΛΣ από τις επιχειρήσεις και τους 
οργανισμούς αυτούς. 

Παρακολουθεί το έργο επιτροπών ή ομάδων εργασίας, στο εσωτερικό 
ή στο εξωτερικό, οι οποίες ασχολούνται με θέματα που έχουν σχέση με 
το ΓΛΣ και γενικά με τη λογιστική τυποποίηση. 

Επεξεργάζεται θέματα επαφής και επικοινωίας της Διεύθυνσης με 
ιδρύματα τριτοβάθμιας εκπαίδευσης. 

Εισηγείται αρμοδίως για θέματα των περιπτώσεων η και θ της πα¬ 
ραγράφου 1 του άρθρου 2 του Ν. 1819/1988. 

δ) Τμήμα Ανάπτυξης Εφαρμογών Πληροφορικής. 

Σχεδιάζει, σε συνεργασία με τη Διεύθυνση Μηχανογράφησης, την 
ανάπτυξη μηχανογραφικών εφαρμογών για την υποστήριξη της λογι¬ 
στικής τυποποίησης. 

Επεξεργάζεται προτάσεις για την ενσωμάτωση μεθόδων εισαγωγής, 
νέων τεχνολογιών για την προώθησή της. 

Τηρεί τα σχετικά αρχεία. 

ε) Τμήμα Διοικητικής Υποστήριξης. 

Υποστηρίζει διοικητικά και γραμματειακά το έργο του Εθνικού Συμ¬ 
βουλίου Λογιστικής (ΕΣΥΛ), της Επιτροπής Επίλυσης Λογιστικών Αμ¬ 
φισβητήσεων (Ε.Ε.Λ.Α.) και των επιτροπών ή ομάδων εργασίας που 
συνιστώνται στο Υπουργείο Εθνικής Οικονομίας με αντικείμενο σχετικό 
με τη Λογιστική Τυποποίηση και την εφαρμογή της λογιστικής γενικό¬ 
τερα. 

Τηρεί τα αρχεία της Διεύθυνσης Λογιστικής Τυποποίησης, του 
ΕΣΥΛ, της Ε.Ε.Λ.Α. και των Επιτροπών ή Ομάδων Εργασίας. 

Οργανώνει και λειτουργεί βιβλιοθήκη για τη λογιστική Τυποποί- 
ηση. 

Δακτυλογραφεί, μεταφράζει και διακινεί τα έγγραφα της Διεύθυνσης 
του ΕΣΥΛ, της Ε.Ε.Λ.Α. και των Επιτροπών ή Ομάδων Εργασίας. 

Στον Αναπληρωτή Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ ΠΑΝΑΓΙΩΤΗΣ ΔΕΛΗΜΗΤΣΟΣ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

. Ε. Ν. ΧΡΙΣΤΟΔΟΥΛΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 31 (5) 

Τροποποίηση της περιπτ. α της παρ. 2 του άρθρου 20 και προσθήκη 

διατάξεων στο τέλος του ίδιου άρθρου του Κανονισμού Παροχών 

Επικουρικού Ταμείου Ασφαλίσεως Κρεοπωλών και Εργατοϋπαλλή¬ 
λων Κρέατος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 9 του άρθρου 6 του Ν.4504/1966 (ΦΕΚ 
57/Α/1966). 

2. Τις διατάξεις του Π.Δ. 105/1988 (ΦΕΚ 46/Α/1988). 

3. Τη γνώμη του Δ.Σ. του Επικουρικού Ταμείου Ασφαλίσεως Κρεο¬ 
πωλών και Εργατοϋπαλλήλων Κρέατος, που έχει ληφθεί κατά την 13/ 
3.4.1989 συνεδρίασή του. 

4. Τη γνώμη του Συμβουλίου Κοινωνικής Ασφάλειας που έχει λη¬ 
φθεί κατά την 10η/18.7.1990 συνεδρίασή του της περιόδου ΚΣΤ. 

5. Την 668/1990 γνωμοδότηση του Συμβουλίου της Επικράτειας, 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, ·αποφασίζουμε: 

Στον Κανονισμό Παροχών του Επικουρικού Ταμείου Ασφαλίσεως 
Κρεοπωλών και Εργατοϋπαλλήλων Κρέατος, όπως έχει εγκριθεί με την 
56523/1/55/8.2.1955 απόφαση του Υπουργού Εργασίας (ΦΕΚ 
21/Β/1955) και όπως ισχύει, επέρχονται οι εξής τροποποιήσεις: 

Άρθρο 1 

Η περίπτωση α της παραγράφου 2 του άρθρου 20, που έχει προστε¬ 
θεί στο άρθρο αυτό με το άρθρο 5 του Π.Δ. 879/1979 (ΦΕΚ 250/Α/ 
1979) και όπως η περίπτωση αυτή έχει τροποποιηθεί με το άρθρο 1 του 
Π.Δ. 516/1984 (ΦΕΚ 182/Α/1984, και ισχύει, τροποποιείται ως 
εξής: 

«α) Επραγματοποίησαν στην ενεργό ασφάλιση του Ταμείου τουλάχι¬ 
στον επτακόσιες (700) ημέρες ασφάλισης προσαυξανόμενες από την 1η 
του έκτου έτους μετά την υποχρεωτική υπαγωγή τους στην ασφάλιση 
κατά 125 ημέρες κάθε έτος και μέχρι τη συμπλήρωση των προϋποθέ¬ 
σεων που ορίζουν οι διατάξεις των άρθρων 2, 3 και 4 του παρόντος Κα¬ 
νονισμού». 

Άρθρο 2 α** 

Στο τέλος του άρθρου 20 προστίθενται οι εξής διατάξεις: 

«Εκκρεμείς αιτήσεις, κατά τη δημοσίευση του παρόντος, της περί¬ 
πτωσης α της παρ. 2 του άρθρου 20, όπως αυτή τροποποιείται με το 
παρόν Π.Δ/γμα, κρίνονται από το Δ/ντή του Ταμείου. 

Αυτό ισχύει και για τις αιτήσεις της παραπάνω περίπτωσης που 
έχουν απορριφθεί, εφόσον υποβληθούν νέες αιτήσεις από τους ενδιαφε¬ 
ρομένους ή σε περίπτωση θανάτου τους από τα μέλη οικογένειας τους 
μέσα σε προθεσμία ενός έτους από τη δημοσίευση του παρόντος». 

Η ισχύς του Δ/τος αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 26 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Μ. ΓΙΑΝΝΑΚΟΥ 

- + - - . 

ΠΡΟΕΔΡΙΚΟ ΔΙΑΤΑΓΜΑ.ΥΠ' ΑΡΙΘ. 32 (6) 

Τροποποίηση ορισμένων διατάξεων του Καταστατικού του Ταμείου 
Προνοίας Δικηγόρων Αλεξανδρούπολης (πρώην Έβρου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
«Περί ιδρύσεως Ταμείου Προνοίας Δικηγόρων παρ’ εκάστου Δικηγο¬ 
ρικού Συλλόγου του Κράτους» (Α' 390). 

2. Τις διατάξεις της παρ. 1 του άρθρου 1 του Ν. 753/1948 «Περί 

διατάξεων τινών αφορουσών την περί Ταμείων Προνοίας Δικηγόρων 
Νομοθεσίαν» (Α' 203). 

3. Τις διατάξεις της παρ. 2 του άρθρου 24του Ν. 1805/1988 (Α' 

199). 

4. Τις διατάξεις των άρθρων 23 παρ. 1 στοιχ. στ' 24 παρ. 1 και 2 
στοιχ. γ', 26 παρ. 1 και 27 παρ. 1 στοιχ. στ' του Ν.1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Τις διατάξεις του άρθρου 14 του Π.Δ. 105/3.3.1988 «Οργανι¬ 
σμός της Γενικής Γραμματείας Κοινωνικών Ασφαλίσεων του Υπουρ¬ 
γείου Υγείας Πρόνοιας και Κοινωνικών Ασφαλίσεων» (Α' 46). 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 7η/7.6.1990 συνεδρίασή του της ΚΣΤ' περιόδου. 

7. Την 633/1990 γνωμοδότηση του Συμβουλίου της Επικράτειας 
μετά από πρόταση της Υπουργού Υγείας Πρόνοιας και Κοινωνικών 
Ασφαλίσεων, αποφασίζουμε: 

Άρθρο πρώτο 

Κυρώνεται η από 24 Απριλίου 1989 απόφαση της Γενικής Συνέλευ¬ 
σης των μελών του Δικηγορικού Συλλόγου Αλεξανδρούπολης (παρ. 2 
άρθρο 24 Ν.1805/1988 για την τροποποίηση ορισμένων διατάξεων 
του Καταστατικού του. Ταμείου Προνοίας Δικηγόρων Έβρου, που κυ¬ 
ρώθηκε με το από 11.6.1956 Β.Δ. (Α' 175), τροποποιήθηκε και ισχύει 
με το Π. Δ/γμα 189/15.6.1987 (Α' 90) και ισχύει ως εξής: 

Άρθρο 1 

Τα άρθρα 1 και 3 του Καταστατικού τροποποιούνται ως ακολούθως: 

Άρθρο 1 

Ίδρυση 

1. Με βάση τον Α.Ν. 87/1936 ιδρύεται στο Δικηγορικό Σύλλογο 
Αλεξανδρούπολης ειδικό Ταμείο με την, επωνυμία ΤΑΜΕΙΟ ΠΡΟ¬ 
ΝΟΙΑΣ ΔΙΚΗΓΟΡΩΝ ΑΛΕΞΑΝΔΡΟΥΠΟΛΗΣ.. 

2. Οπουδήποτε στο Καταστατικό υπάρχει η ένδειξη «Ταμείο Προ¬ 
νοίας Δικηγόρων Έβρου» ή «Δικηγορικός Σύλλογος Έβρου», αντικαθί¬ 
σταται αντίστοιχα με την «Ταμείο Δικηγόρων Αλεξανδρούπολης» ή Δι¬ 
κηγορικός Σύλλογος Αλεξανδρούπολης» ή Πρωτοδικείο Αλεξανδρούπο¬ 
λης»· 

Άρθρο 3 

Μέτοχοι 

Κάθε μέλος του Δικηγορικού Συλλόγου Αλεξανδρούπολης είναι αυ¬ 
τοδίκαια μέτοχος του Ταμείου Προνοίας Δικηγόρων Αλεξανδρούπολης. 
Όσοι διορίζονται Δικηγόροι και είναι μέλη του Δικηγορικού Συλλόγου 
Αλεξανδρούπολης, για να γίνουν μέτοχοι, πρέπει να υποβάλουν μέσα σε 
τρεις μήνες από την ορκομωσία τους, σχετική αίτηση που να συνοδεύε¬ 
ται με το διπλότυπο καταβολής του δικαιώματος εγγραφής τους και δή¬ 
λωση από την οποία προκύπτει ότι θα εκπληρώνουν τις από το καταστα¬ 
τικό απορρέουσες υποχρεώσεις τους. 

Με τον ίδιο τρόπο γίνεται μέτοχος και όποιος Δικηγόρος εγγράφεται 
στο Δικηγορικό Σύλλογο Αλεξανδρούπολης προερχόμενος από μετά¬ 
θεση». 

Άρθρο 2 

Το άρθρο 4 του Καταστατικού τροποποιείται ως ακολούθως: 

«Άρθρο 4 

Πόροι 

Πόροι του Ταμείου είναι: 1) Δραχμές 2.000 καταβαλλόμενες ως δι¬ 
καίωμα εγγραφής για κάθε εγγραφόμενο μέτοχο του Ταμείου σύμφωνα 
με το άρθρο 3 του παρόντος. 

2) Δραχμές 20.000 καταβαλλόμενες ως δικαίωμα εγγραφής κάθε 
μετόχου (δικηγόρου) που διορίζεται στο Πρωτοδικείο Αλεξανδρούπολης 
απο μετάθεση ή από άλλο Πρωτοδικείο. 

3) Οι Κληρονομιές, τα κληροδοτήματα, οι δωρεές, τα πρόστιμα απο 
πειθαρχικές ποινές. 

4) Οι τόκοι και τα άλλα έσοδα από περιουσία του Ταμείου καθώς και 
κάθε άλλο έσοδο που προβλέπεται από το Νόμο και δεν αναφέρεται ρητά 
στο άρθρο αυτό. 

5) Δραχμές 3.000 για την προαγωγή του μετόχου δικηγόρου σε δι¬ 
κηγόρο του Εφετείου και 5.000 για τη προαγωγή του σε δικηγόρο του 
Αρείου Πάγου καταβαλλόμενες από τον αιτούντα για την καταχώρηση 


της μεταβολής του στο Μητρώο Δικηγόρων, ενώ χωρίς την καταβολή 
είναι απαράδεκτη η αίτησή του. 

6) Ειδικές εισφορές όπως αναφέρονται πιο κάτω αναλυτικά και που 
σε καμιά περίπτωση δεν βαρύνουν τους διαδίκους ιδιώτες ή το Δημόσιο, 
αλλά αποκλειστικά το Δικηγόρο στην ενάσκηση των καθηκόντων του δι¬ 
καστικά και εξώδικα, και που αλλιώς η παράλειψη καταβολής τους εξα¬ 
ναγκάζει τον υπόχρεο στην καταβολή στο Ταμείο Προνοίας ως είδος 
ποινής, του 25πλασίου της αξίας του ενσήμου που παραλείφθηκε: 

α) για κάθε δήλωση παράστασης Δικηγόρου προφορική ή γραπτή 
ενώπιον του Ειρηνοδικείου, Πταισματοδικείου, επί υπογραφής του πρω¬ 
τοτύπου κάθε είδους δικογράφου* όπως κάθε εγγραφής στο πινάκιο και 
παράστασης Δικηγόρου ενώπιον οιασδήποτε Επιτροπής Διοκητικής η 
Δημοτικής Αρχής ή του Ειρηνοδίκου που ενεργεί ως Εισηγητής ή Ανα- 
κριτικός υπάλληλος καθώς και σε κάθε αίτηση προς τα Υποθηκοφυλα¬ 
κεία δρχ. 30, β) για κάθε δήλωση παράστασης Δικηγόρου προφορική, 
γραπτή, ενώπιον γενικά του Πρωτοδικείου, Πλημμελειοδικείου, Διοι¬ 
κητικού Δικαστηρίου, Πρωτόδικη Εισηγητή ως και Δικαστικού Συμ¬ 
βουλίου, καθώς και επί υπογραφής του πρωτοτύπου κάθε δικογράφου 
που απευθύνεται στα παραπάνω Δικαστήρια και εγγραφής στο πινάκιο, 
καθώς επίσης και για κάθε παράσταση ενώπιον των Συμβολαιογράφων 
δρχ. 60, γ) για κάθε δήλωση παράστασης Δικηγόρου προφορική ή γρα¬ 
πτή ενώπιον του Διοικητικού Ποινικού ή Πολιτικού Εφετείου Θράκης, 
ως και επί υπογραφής του πρωτοτύπου κάθε δικογράφου που απευθύνε¬ 
ται στα παραπάνω Δικαστήρια και σε κάθε εγγραφή στο πινάκιο δρχ. 
100 δ) επί παραστάσεως Δικηγόρου προφορικής ή γραπτής ενώπιον 
Κακουργιοδικείου, δμελούς Εφετείου, Διοικητικού, Ποινικού ή Πολιτι¬ 
κού επί υπογραφής του πρωτοτύπου δικογράφου αναιρέσεως, αναψηλα- 
φήσεως ή προσφυγής στο Συμβούλιο Επικράτειας και στον Άρειο Πάγο 
δρχ. 200, ε) για κάθε επιταγή προς πληρωμή ή σε κάθε εντολή προς 
εκτέλεση επικολλάται ένσημο αναλόγως του Δικαστηρίου που εξέδωσε 
τον επιδιδόμενο τίτλο κατά τα προαναφερθέντα, ενώ πρέπει να γίνεται 
και σχετική μνεία για την επικόλληση τουλάχιστον στο ένα αντίγραφο. 

Άρθρο 3 

Η παρ. 2 του άρθρου 7 του Καταστατικού τροποποιείται ως ακολού¬ 
θως: 


«2. Το μη διατεθέν εν όλω ή εν μέρει στο τέλος κάθε χρήσης, ποσό 
των προσωρινών βοηθημάτων, δαπανών διαχειρίσεως καθώς και οι 
κατά τη διάρκεια της χρήσης εισπραχθέντες τόκοι, μεταφέρεται στο λο¬ 
γαριασμό των οριστικών εφάπαξ βοηθημάτων, αφού πρώτα αφαιρεθεί 
από τους τόκους της χρονιάς, το ποσό που- απαιτείται για τη συμπλή¬ 
ρωση του εφάπαξ οριστικού βοηθήματος της παρ. 2 του άρθρου 12 που 
θα λάβουν οι τυχόν εξερχόμενοι μέτοχοι του Ταμείου». 


. Άρθρο 4 

Η παρ. 2 του άρθρου 12 του Καταστατικού τροποποιείται ως ακο¬ 
λούθως: 

«2. Όταν ο μέτοχος του Ταμείου καταστεί δικαιούχος του εφάπαξ 
οριστικού βοηθήματος, λαμβάνει ως βοήθημα το σύνολο των ποσών 
που φέρεται πιστωμένη η μερίδα του, ανάλογα με τα χρόνια συμμετοχής 
του στο Ταμείο. Σε καμμιά όμως περίπτωση το βοήθημα αυτό δεν μπο¬ 
ρεί να είναι κατώτερο του ποσού των 600.000 για τους εξερχομένους 
του επαγγέλματος των περιπτώσεων α, β, γ και δ του άρθρου 11 του 
καταστατικού, ούτε κατώτερο του 1.000.000 δρχ. για τους εξερχομέ¬ 
νους των αυτών περιπτώσεων μετά τη συμπλήρωση 20ετούς τουλάχι¬ 
στον συμμετοχής στο Ταμείο». 

Άρθρο δεύτερο 

Η ισχύς του διατάγματος αυτού αρχίζει από την ημερομηνία δημο¬ 
σίευσής του στην Εφημερίδα της Κυβερνήσεως, εκτός από τις διατάξεις 
του άρθρου 4 που αρχίζουν την πρώτη του επόμενου μήνα της δημοσίευ¬ 
σης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του Διατάγματος αυτού. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

■ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Μ. ΓΙΑΝΝΑΚΟΥ 

- > - 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 33 (7) 

Τροποποίηση του Π.Δ. 143/89 «περί διατάξεων σχετικών με όρους και 
προϋποθέσεις εγκαταστάσεως και λειτουργίας αντλιών καυσίμων 'και 
κυκλοφοριακής σύνδεσης εγκαταστάσεων μετά των οδών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παραγρ. 2 του Ν.Δ, 511/1970 «περί 
ιδρϋσεως και λειτουργίας πρατηρίων υγρών καυσίμων, σταθμών αυτο¬ 
κινήτων και περί κυκλοφοριακής συνδέσεως εγκαταστάσεων μετά των 
οδών» (ΦΕΚ 91/Α/70). 

2. Την αριθ. 7/1991 γνωμοδότηση του Συμβουλίου της Επικρά¬ 
τειας με πρόταση των Υπουργών Οικονομικών, Περιβάλλοντος, Χωρο¬ 
ταξίας και Δημοσίων Έργων και Μεταφορών και Επικοινωνιών, απο¬ 
φασίζουμε: 

Άρθρο μόνο 

Το πρώτο εδάφιο της περιπτώσεως δ του άρθρου 4 του Π.Δ. 143/ 
1989 (ΦΕΚ 69/Α/89) αντικαθίσταται ως εξής: 

«(δ) Τύπος Δ. 

Για πρατήρια και λοιπές εγκαταστάσεις σε επαρχιακούς δρόμους των 
νήσων που αναφέρονται στο εδάφιο γ της παραγράφου 4 του άρθρου 9 
του Β.Δ. 465/70 όπως κάθε φορά ισχύει. Για πρατήρια και λοιπές 
εγκαταστάσεις, σε δρόμους που βρίσκονται στις ορεινές ή προβληματι¬ 
κές περιοχές νομών, όπως ισχύει το Π.Δ. 270/90 (ΦΕΚ 108/Α/90)». 
Για τα πρατήρια και εγκαταστάσεις σε παραπλεύρους δρόμους (8ΕΚ\ ; - 
ΙΟΕ Κ0Α08) με κυκλοφορούμενο πλάτος οδού ίσο ή μικρότερο των 
6.00 μέτρων. 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ-ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΣΤΕΦΑΝΟΣ ΜΑΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ. Α. ΓΚΕΛΕΣΤΑΘΗΣ 

- 4 - 

ΑΠΟΦΑΣΕΙΣ 


δ) Τη σκοπιμότητα αντιμετώπισης των ειδικών κινδύνων που προκύ¬ 
πτουν συνολικά από την παροχή υπηρεσιών ιιικίβηνίϊΐΐης, αποφά¬ 
σισε: 

Να τροποποιήσει και να συμπληρώσει την ΠΔ/ΤΕ 1720/ 
28.3.1990 (παρ. 1), όπως ισχύει, και να καθορίζει τα εξής: 

1. Απαιτείται προηγούμενη κατά περίπτωση έγκριση της Τράπεζας 
της Ελλάδος για την ανάληψη υπηρεσιών υηΒβηνήΐΐηβ στα πλαίσια της 
πιο πάνω πράξης στην περίπτωση που το άθροισμα της σχετικής υπο¬ 
χρέωσης που αναλογεί στην συγκεκριμένη Τράπεζα ως υΗΒβηντϊΐβΓ και 
της αξίας των μετοχών του ίδιου εκδότη που τυχόν κατέχει, υπερβαίνει 
το 40% των ιδίων κεφαλαίων της. 

2. Διευκρινίζεται ότι δεν απαιτείται πρόσθετη άδεια της Τράπεζας 
της Ελλάδος (Ν. 5076/31, άρθρο 16 παρ. 3, όπως ισχύει) σε περί¬ 
πτωση που μετά την ανάληψη των τυχόν μη διατεθέντων μετοχών κατά 
την παροχή υπηρεσιών υηιίβηνπΐίηβ προκύπτει σύνολο συμμετοχών της 
Τράπεζας στην επιχείρηση που υπερβαίνει το 1/5 των ιδίων κεφαλαίων 
της Τράπεζας με την προϋπόθεση ότι η Τράπεζα ρευστοποιεί τις μετοχές 
αυτές εντός δωδεκαμήνου από την απόκτησή τους. 

Κατά τα λοιπά εξακολουθούν να ισχύουν οι διατάξεις της ΠΔ/ΤΕ 
1720/28.3.90, όπως ισχύει. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 


Πράξη Διοικητή αριθ. 1880/28.1.91 
(Άρθρο 1 του Ν. 1266/82) 

Τροποποίηση της ΠΔ/ΤΕ 395/4.9.1984, «περί καταθέσεων του Τα¬ 
χυδρομικού Ταμιευτηρίου στην Τράπεζα της Ελλάδος και τις λοιπές 
Τράπεζες». 

ΤΡΑΠΕΖΑ ΤΗΣ ΕΛΛΑΔΟΣ 
. Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως της νομισματική, 
πιστωτικής και συναλλαγματικής πολιτικής και άλλες διατάξεις». 

β) Την πιο πάνω ΠΔ/ΤΕ 395/4.9.1984 καθώς και την ΠΔ/ΤΕ 
1810/21.9.1990 που αφορά τη συμμετοχή του Ταχυδρομικού Τα¬ 
μιευτηρίου στη διατραπεζική αγορά. 

γ) Το από 4.1.1991 (ΑΠ 4025) έγγραφο του Ταχυδρομικού Τα¬ 
μιευτηρίου, αποφάσισε: 

Να τροποποιήσει την ΠΔ/ΤΕ 395/4.4.1984 και να καθορίσει ότι 
παύει να ισχύει ο περιορισμός της παρ. 1β της Πράξης αυτής που αφορά 
την καταβολή τόκων στους λογαριασμούς καταθέσεν όψεως του Ταχυ¬ 
δρομικού Ταμιευτηρίου στις λοιπές Τράπεζες. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 


Έγκριση ίδρυσης και λειτουργίας στην Ελλάδα Γ ραφείου Αντιπροσω¬ 
πείας της αλλοδαπής τράπεζας ΒΑΝΟΑ ΟΕΕΕΑ δνίΖΖΕΚΑ ΙΚΑ- 
ΕΙΑΝΑ. 


( 8 ) 

Πράξη Διοικητή αριθ. 1879/28.1.91 
(Άρθρο 1 του Ν. 1266/82) 

Τροποποίηση της ΠΔ/ΤΕ 1720/28.3.1990, όπως ισχύει που αφορά 
την παροχή υπηρεσιών ιιικίοηνπΐίηρ; από τις τράπεζες. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ· 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) Το Ν. 5076/31 (άρθρο 16 παρ. 3, όπως ισχύει), 
γ) Την πιο πάνω Πράξη του (1720/28.3.1990), όπως ισχύει. 


Συνεδρίαση 462/7.12.90 
ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Έχοντας υπόψη: 

Την αίτηση της αλλοδαπής τράπεζας ΒΑΝΟΑ ΟΕΕΕΑ δνίΖΖΕΚΑ 
ΙΤΑΕΙΑΝΑ (ΑΠ 2232), με την οποία ζητεί την έγκριση ίδρυσης και 
λειτουργίας Γραφείου Αντοπροσωπείας στην Αθήνα, οι εργασίες του 
οποίου θα αποβλέπουν στη στενότερη συνεργασία της αλλοδαπής τράπε¬ 
ζας με ελληνικές τράπεζες, επιχειρήσεις κλπ. και στην εκπροσώπηση 
γενικά των συμφερόντων της στην Ελλάδα, αποφάσισε: 

Να εγκρίνει την ίδρυση και λειτουργία στην Αθήνα Γ ραφείου Αντι¬ 
προσωπείας από την αλλοδαπή τράπεζα ΒΑΝΟΑ ΟΕΕΕΑ δνίΖΖΕΚΑ 
ΙΤΑΕΙΑΝΑ, με τους πιο κάτω όρους: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1. Οι εργασίες του Γραφείου θα αφορούν αποκλειστικά τις εξής δρα¬ 
στηριότητες: 

α) Συλλογή οικονομικών και εμπορικών πληροφοριών για λογαρια¬ 
σμό του Κεντρικού Καταστήματος, των Υποκατστημάτων και των πε¬ 
λατών της αλλοδαπής" τράπεζας. 

β) Ανάληψη πρωτοβουλιών για την ανάπτυξη της συνεργασίας με¬ 
ταξύ της αλλοδαπής τράπεζας και των ελληνικών τραπεζών και επιχει¬ 
ρήσεων σε τομείς χρηματοπιστωτικής δραστηριότητας, καθώς και σύ¬ 
νταξη μελετών για την προώθηση επιχειρηματικών δραστηριοτήτων 
από ελληνικούς και αλλοδαπούς οίκους. 

γ) Εκπροσώπηση των συμφερόντων της Τράπεζας στην Ελλάδα. 

2. Το Γραφείο Αντιπροσωπείας σε καμμία περίπτωση δεν επιτρέπε¬ 
ται να ασκεί τραπεζικές εργασίες οποιασδήπο.τε μορφής. 

3. Οι αναγκαίες δαπάνες για τη λειτουργία του Γραφείου και για τή 
μισθοδοσία του προσωπικού θα καλύπτονται με συνάλλαγμα που θα ει- 
σάγεται για το σκοπό αυτό από το εξωτερικό. 

4. Η εν λόγω τράπεζα έχει υποχρέωση μέσα σε δεκαπέντε (15) ημέ¬ 
ρες από την έναρξη λειτουργίας του ανωτέρω Γραφείου Αντιπροσωπείας 
να την αναγγείλει στην Τράπεζα της Ελλάδος (Διεύθυνση Νομισματικής 
Πολιτικής και Τραπεζικών Εργασιών) προσδιορίζοντας την ακριβή 
διεύθυνση του τόπου εγκατάστασής του καθώς και τα πρόσωπα που θα 
επανδρώσουν το προαναφερόμενο Γραφείο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα. 29 Ιανουάριου 1991 

Η Γραμματέας 
Μ. ΚΑΡΑΜΠΕΛΑ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

Στο 467/15.12.1990 Προεδρικό Διάταγμα με θέμα: «Οργανισμός 
του Ταμείου Επικουρικής Ασφαλίσεως Εργατοτεχνιτών Δομικών και 


Ξυλουργικών Εργασιών (ΤΕΑΕΔΞΕ) που δημοσιεύθηκε στο ΦΕΚ 
179/Α/20.12.1990 γίνονται οι παρακάτω διορθώσεις: 

1) Στην 3η σειρά του εδ. β’ της παρ. 1 του άρθρου 4, αντί του εσφαλ¬ 
μένου «για την ακόλουθη διαδικασία» τίθεται το σωστό «για την ακολου¬ 
θητέα διαδικασία». 

2) Στην 1η σειρά του εδ. α’ της παρ. 2 του άρθρου 7, αντί του εσφαλ¬ 
μένου «....της κινητής και ανίκητης περιουσίας ...» τίθεται το σωστό 
«...της κινητής και ακίνητης περιουσίας ...'». 

3) Στην 4η σειρά του τμήματος ΤΕΑΕΔΞΕ Ηρακλείου στο άρθρο 16, 
αντί του εσφαλμένου «ΥΕ Επιμελητών θέσεις δύο (2) τίθεται το σωστό 
«ΥΕ Επιμελητού θέση μία (1). 

4) Στην 4η σειρά του άρθρου 17, αντί του εσφαλμένου «...άρθρου 11 
του Ν. 1596/1986» τίθεται το σωστό «...του Ν. 1586/1986». 

(Από το Υπ. Υγείας, Πρόνοιας και Κοιν. Ασφαλίσεων) 

-♦-- '· 

( 12 ) 

Στο Π.Δ. 288/90 που δημοσιεύθηκε στο ΦΕΚ 113/31.8.90 (τεύ¬ 
χος Α') και αφορά τη συγχώνευση των δημοτοτικών σχολείων Νομού 
Ζακύνθου, γίνονται οι εξής διορθώσεις: 

Από το εσφαλμένο: «Διεύθυνση Πρωτοβάθμιας Εκπαίδευσης». 

Το Ιο εξαθέσιο Δημοτικό Σχολείο Κάμπου, το διθέσιο δημοτικό σχο¬ 
λείο Κυψέλης και το διθέσιο δημοτικό σχολείο Αγίου Κηρύκου, σε ένα 
επταθέσιο δημοτικό σχολείο, με την ονομασία Ιο επταθέσιο δημοτικό 
σχολείο Κάμπου. 

Στο σωστό: «Διεύθυνση Πρωτοβάθμιας Εκπαίδευσης». 

Το Ιο πενταθέσιο Δημοτικό Σχολείο Κάμπου, το διθέσιο δημοτικό 
σχολείο Κυψέλης και το διθέσιο δημοτικό σχολείο Αγίου Κηρύκου, σε 
ένα εξαθέσιο δημοτικό σχολείο, με την ονομασία Ιο εξαθέσιο δημοτικό 
σχολείο Κάμπου. 

(Από το Υπ. Εθνικής Παιδείας και Θρησκευμάτων) 



/■ 







ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



